## Odluka o izmjenama i dopunama Odluke o osnovama za sklapanje ugovora sa zdravstvenim ustanovama i privatnim zdravstvenim radnicima za 2006. godinu

### NN 120/2006 (7.11.2006.), Odluka o izmjenama i dopunama Odluke o osnovama za sklapanje ugovora sa zdravstvenim ustanovama i privatnim zdravstvenim radnicima za 2006. godinu

# HRVATSKI ZAVOD ZA ZDRAVSTVENO OSIGURANJE

**2677**

Na osnovi članka 138., a u svezi s člankom 139. točkom 16. Zakona o obveznom
zdravstvenom osiguranju (»Narodne novine« broj 85/06. i 105/06.) i članka 19.
Statuta Hrvatskog zavoda za zdravstveno osiguranje (»Narodne novine« broj
16/02., 24/02. i 58/03.) Upravno vijeće Hrvatskog zavoda za zdravstveno
osiguranje na 38. sjednici održanoj 24. listopada 2006. godine donijelo je

## ODLUKU

### O IZMJENAMA I DOPUNAMA ODLUKE O OSNOVAMA ZA SKLAPANJE UGOVORA SA ZDRAVSTVENIM USTANOVAMA I PRIVATNIM ZDRAVSTVENIM RADNICIMA ZA 2006. GODINU

Članak 1.

U Odluci o osnovama za sklapanje ugovora sa zdravstvenim ustanovama i privatnim
zdravstvenim radnicima za 2006. godinu (»Narodne novine« broj 26/06., 49/06.,
64/06., 84/06. i 88/06. – u daljnjem tekstu: Odluka) u cijelom tekstu Odluke
riječi: »osnovno zdravstveno osiguranje« zamjenjuju se u odgovarajućem padežu
riječima: »obvezno zdravstveno osiguranje«.

Članak 2.

U članku 2. Odluke tekst: »Zakona o zdravstvenom osiguranju (»Narodne novine«
broj 94/01., 88/02., 149/02., 117/03., 30/04., 177/04. i 90/05. u daljnjem
tekstu: Zakon), u skladu s Pravilnikom o standardima i normativima prava iz
osnovnoga zdravstvenog osiguranja za 2006. godinu« zamjenjuje se tekstom:
»Zakona o obveznom zdravstvenom osiguranju (»Narodne novine« broj 85/06. i
105/06. – u daljnjem tekstu: Zakon) u skladu s Pravilnikom o standardima i
normativima prava iz obveznoga zdravstvenog osiguranja za 2006. godinu«.

Članak 3.

U članku 3. Odluke u stavku 1. brojevi: »121/03. i 48/05.« zamjenjuju se
brojevima: »121/03., 48/05. i 85/05.«.

Članak 4.

U članku 4. Odluke u stavku 1. broj: »85.« zamjenjuje se brojem: »72.«, a broj:
»86.« zamjenjuje se brojem: »73.«.
U stavku 4. broj: »86.« zamjenjuje se brojem: »73.«.

Članak 5.

U članku 17. Odluke dodaju se novi stavci 5., 6., 7., 8. i 9. koji glase:
»Zdravstveni radnici ustanove, odnosno privatni zdravstveni radnici u primarnoj
zdravstvenoj zaštiti osiguranoj osobi, u pravilu, na recept propisuju lijek
utvrđen Odlukom o utvrđivanju Osnovne liste lijekova Hrvatskog zavoda za
zdravstveno osiguranje (u daljnjem tekstu: Osnovna lista lijekova), a prema
izboru osigurane osobe i lijek utvrđen Odlukom o utvrđivanju Dopunske liste
lijekova Hrvatskog zavoda za zdravstveno osiguranje (u daljnjem tekstu: Dopunska
lista lijekova), za koje osigurana osoba ispunjava propisane medicinske
indikacije.
Zdravstvene ustanove, odnosno privatni zdravstveni radnici obvezni su u
provođenju zdravstvene zaštite iz obveznoga zdravstvenog osiguranja na primarnoj
razini osigurati za osigurane osobe lijekove koji su utvrđeni Osnovnom listom
lijekova i Dopunskom listom lijekova, s time da se osiguranoj osobi u liječenju,
u pravilu, primjenjuju lijekovi s Osnovne liste lijekova za koje ispunjava
propisane medicinske indikacije.
Zdravstveni radnici ustanove, odnosno privatni zdravstveni rad­nici obvezni su
osiguranoj osobi, prema njezinom izboru, propisati na recept, odnosno osigurati
pravo na korištenje lijeka s Dopunske liste lijekova za koje osigurana osoba
ispunjava medicinske indikacije, pri čemu su obvezni osiguranu osobu upoznati o
njezinoj obvezi plaćanja doplate razlike cijene u odnosu na cijenu ekvivalentnog
lijeka utvrđenog Osnovnom listom lijekova.
Zdravstveni radnici ustanove, odnosno privatni zdravstveni radnici mogu
osiguranoj osobi propisati na recept, odnosno primijeniti u liječenju lijekove
utvrđene Dopunskom listom lijekova samo uz njezin pristanak.
Zdravstveni radnici ustanove, odnosno privatni zdravstveni radnici obvezni su u
zdravstveni karton osigurane osobe upisati propisani, odnosno primijenjeni lijek
s naznakom naziva i količine lijeka, kao i propisanu, odnosno primijenjenu
dnevnu dozu. Ako su na zahtjev osigurane osobe propisali, odnosno primijenili
lijek s Dopunske liste lijekova obvezni su upisati i podatak da je lijek
propisan, odnosno primijenjen na zahtjev osigurane osobe.«

Članak 6.

U članku 20. Odluke stavak 1. i 2. mijenjaju se i glase:
»Zavod u skladu s odredbama članka 5. ove Odluke sklapa ugovore s ljekarnama za
opskrbu osiguranih osoba lijekovima utvrđenim Osnovnom listom lijekova i
Dopunskom listom lijekova, te za opskrbu osiguranih osoba zavojnim materijalom
za potrebe kućnog liječenja.
Ljekarne su obvezne nabavljati i isporučivati osiguranim osobama Zavoda sve
lijekove utvrđene listama lijekova iz stavka 1. ovog članka koji se izdaju na
recept, te zavojni materijal za potrebe kuć­nog liječenja koji doktori primarne
zdravstvene zaštite propisuju na recept.«
Iza stavka 2. dodaju se novi stavci 3. i 4. koji glase:
»Ljekarnik ima pravo izdati na recept samo onaj lijek koji je propisan na
receptu i pod uvjetom da je propisan u skladu s odred­bama Zakona, Zakona o
lijekovima i medicinskim proizvodima, Pravilnika o načinu razvrstavanja
lijekova, te propisivanju i izdavanju lijekova, Pravilnika o propisivanju i
izdavanju lijekova na recept i drugih općih akata Zavoda.
Ako ljekarna nema propisan lijek, obvezna ga je na zahtjev osigurane osobe
odmah, a najkasnije u roku od tri dana pribaviti ili njegovo izdavanje
osiguranoj osobi osigurati u drugoj ljekarni.«
Dosadašnji stavci 3., 4., 5., 6., 7., 8. i 9. postaju stavci 5., 6., 7., 8., 9.,
10. i 11.

Članak 7.

U članku 35. Odluke u stavku 1. broj: »118.« zamjenjuje se brojem: »127.«
U stavku 2. riječi: »Liste lijekova Zavoda« zamjenjuju se riječima: »Osnovne
liste lijekova i cijene lijeka s Dopunske liste lijekova koju pokriva obvezno
zdravstveno osiguranje,«.

Članak 8.

U članku 37. Odluke u stavku 1. riječi: »Liste lijekova Zavoda« zamjenjuju se
riječima: »Osnovne liste lijekova i cijene lijeka s Dopunske liste lijekova koju
pokriva obvezno zdravstveno osiguranje«.
Stavak 2. briše se.

Članak 9.

U članku 40. Odluke u stavku 1. riječi: »Liste lijekova Zavoda« zamjenjuju se
riječima: »Osnovne liste lijekova i cijene lijeka s Dopunske liste lijekova koju
pokriva obvezno zdravstveno osiguranje,«.

Članak 10.

U članku 41. Odluke u stavku 1. riječi: Listom lijekova« zamjenjuju se riječima:
»Osnovnom listom lijekova i Dopunskom listom lijekova«.
Iza stavka 1. dodaju se novi stavci 2., 3. i 4. koji glasi:
»Zdravstvene ustanove, odnosno privatni zdravstveni radnici obvezni su u
provođenju zdravstvene zaštite iz obveznoga zdravstvenog osiguranja osigurati za
osigurane osobe lijekove koji su utvrđeni Osnovnom listom lijekova i Dopunskom
listom lijekova, s time da se osiguranoj osobi u liječenju, u pravilu,
primjenjuju lijekovi s Osnovne liste lijekova za koje ispunjava propisane
medicinske indikacije.
Zdravstveni radnici ustanove, odnosno privatni zdravstveni rad­nici obvezni su
osiguranoj osobi prema njezinom izboru osigurati pravo na korištenje lijeka s
Dopunske liste lijekova za koje osigurana osoba ispunjava propisane medicinske
indikacije, pri čemu su obvezni osiguranu osobu upoznati o njezinoj obvezi
plaćanja doplate razlike cijene u odnosu na cijenu ekvivalentnog lijeka
utvrđenog Osnovnom listom lijekova.
Zdravstveni radnici ustanove, odnosno privatni zdravstveni radnici obvezni su u
zdravstveni karton osigurane osobe, temperaturnu listu ili povijest bolesti
upisati primijenjeni lijek s naznakom naziva i količine lijeka, kao i
primijenjenu dnevnu dozu. Ako su na zahtjev osigurane osobe primijenili lijek s
Dopunske liste lijekova obvezni su upisati i podatak da je lijek primijenjen na
zahtjev osigurane osobe.«
Dosadašnji stavci 2. i 3. postaju stavci 5. i 6.

Članak 11.

Članak 44. Odluke mijenja se i glasi:

»Članak 44.

Sudjelovanje osigurane osobe u pokriću dijela troškova zdravstvene zaštite iz
obveznoga zdravstvenog osiguranja (u daljnjem tekstu: doplata) utvrđeno je u
skladu s člankom 15. stavkom 2. točkom 2. do 5. i stavkom 3. istog članka
Zakona, odnosno za lijekove s Dopunske liste lijekova u skladu s člankom 16.
stavkom 5. Zakona.
Za izračun troškova doplate, u vrijednosti stomatološkog pomagala utvrđenog
Pravilnikom o uvjetima i načinu ostvarivanja prava na ortopedska i druga
pomagala, na razini primarne zdravstvene zaštite, koristi se utvrđena vrijednost
boda za primarnu zdravstvenu zaštitu.
Iznos naplaćene doplate iz stavka 1. ovog članka prihod je zdravstvene ustanove,
odnosno privatnoga zdravstvenog radnika.«

Članak 12.

U članku 45. Odluke u stavku 1. broj: »18.a.« zamjenjuje se brojem: »28.«

Članak 13.

Ova Odluka objavljuje se u »Narodnim novinama«, a primjenjuje se od 15.
studenoga 2006. godine.

Klasa: 025-04/06-01/341
Urbroj: 338-01-01-06-1
Zagreb, 24. listopada 2006.

Predsjednik
Upravnog vijeća
Hrvatskog zavoda za zdravstveno osiguranje
**prim.
Stjepan Bačić, dr. med**., v. r.

Odluka, NN 120/2006-2677
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)